Iar Hospice nu tratează boala, ci persoana: corpul, sufletul și spiritul, dar și familiile care, de multe ori, nu știu cum să gestioneze situația în care se află.  Rezultatele muncii lui Graham și a marii echipe care se ocupă de bunul mers al îngrijirii bolnavilor în fază terminală se numără în amintiri frumoase ale căror protagoniști sunt chiar bolnavii, tineri sau bătrâni, copii sau adulți, care ajung să intre în sufletul celor care se îngrijesc de ei și care vor rămâne tot timpul acolo.  Graham Perolls spune că mulți pacienți l-au impresionat și că de la fiecare a luat un pic de putere și inspirația de a merge mai departe.